Simona Bucura Oprescu, vizite inopinate la Casa de Pensii Suceava
Ministerul Muncii și Solidarității Sociale (MMSS) a publicat pe pagina oficială de Facebook un mesaj prin care anunță că ministrul Simona Bucura Oprescu face vizite inopinate la Casa de Pensii și la Inspectoratul Teritorial de Muncă Suceava.
La Casa Județeană de Pensii, ministrul Simona Bucura-Oprescu a despre noua lege a pensiilor cu pensionarii aflați în instituție. De asemenea, ea a mai observat fluxurile operaționale și condițiile în care angajații instituției își desfășoară activitatea.
Nu în ultimul rând, aceasta a observat stadiul digitalizare dosarelor de pensionare.
În cazul vizitei la Inspecția Muncii, ministrul a discutat cu specialiștii pe probleme de securitate și sănătate în muncă. De asemenea, s-a mai discutat și despre resursele necesare pentru buna desfășurare a activității în beneficiul angajatorilor și salariații acestora.
În context, Simona Bucura Oprescu a făcut public un proiect care prevede dotarea inspectoratelor teritoriale cu vehicule noi.
Procentul de digitalizare la Suceava este de 99,2%
Ministrul Muncii a declarat că s-a bucurat să vadă la Casa de Pensii că procesul de evaluare și digitalizare a dosarelor de pensii este aproape finalizat.
De asemenea, ea a menționat că procentul de digitalizare la Suceava este printre cele mai mari din țară. Acesta este de 99,2%. Drept urmare, ministrul Muncii spune că aceștia și-au făcut bine treaba.
Totodată, a adăugat că fluxul de primire a cetățenilor este gestionat electronic pentru a evita formarea de cozi, lucru pe care îl dorește să se întâmple în toate Casele Județene de Pensii.
„M-am bucurat să văd la Casa de Pensii că procesul de evaluare și digitalizare a dosarelor de pensii este aproape finalizat, astfel încât recalcularea pensiilor se va putea face rapid, datele fiind deja în sistem. Procentul de digitalizare la Suceava este printre cele mai mari din țară, de 99,2%, ceea ce înseamnă că angajații de aici și-au făcut bine treaba. De asemenea, fluxul de primire a cetățenilor este gestionat electronic pentru a nu avea cozi, lucru pe care mi-l doresc să se întâmple în toate Casele Județene de Pensii”, a spus ministrul Muncii.
Este nevoie de dotări și lucrări de reabilitare la Inspectoratul Teritorial de Muncă
Ministrul Muncii a menționat că, pe lângă lucrările de reabilitare, Inspectoratul Teritorial de Muncă are nevoie și de dotări.
Ea a subliniat că există un proiect în curs de desfășurare prin care se vor achiziționa mașini hibrid, inclusiv pentru ITM Suceava.
”Pe de altă parte, la Inspectoratul Teritorial de Muncă este nevoie, pe lângă lucrări de reabilitare, și de dotări. În acest sens, avem un proiect prin care vom achiziționa mașini hibrid, inclusiv pentru ITM Suceava, cu care să se poată face rapid și în siguranță deplasarea pe teren a inspectorilor, mai ales în zone greu accesibile, cum ar fi la exploatările forestiere. Întărirea rolului Inspecției Muncii și a inspectorilor de muncă este o prioritate pentru MMSS și înseamnă atât o bună pregătire a resursei umane, cât și alocarea resurselor necesare. Nu în ultimul rând, am vorbit și despre obiective, dar mai ales despre modul în care se poate îmbunătăți concret activitatea în fiecare domeniu în parte și ce putem face împreună în acest sens.”, a declarat ministrul Simona Bucura-Oprescu.